**Natalia Gordienko** (fødd 11. desember 1987) er ein moldovsk songar, influensar og tv-programleiar. Saman med Arsenie Todiraș representerte ho Moldova i Eurovision Song Contest 2006, med songen «Loca». I 2020 skulle Gordienko ha representert Moldova for andre gong, med songen «Prison», men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020. I staden skal ho representere Moldova i tevlinga i 2021, med songen «Sugar».

Bakgrunn
--------

Gordienko vart fødd i Chișinău, hovudstaden i Moldova, 11. desember 1987. Ho har ukrainsk opphav. Som barn song ho i sitt lokale skolekor og fekk pianoundervising på musikkskole. Seinare dansa ho i danseensemblet til skulen i ti år, og som 15-åring deltok ho i sin første lokale songtevling. Gordienko studerte seinare popjazz ved Academia dei Muzica Teatry si Arta Plastice (AMTAP).

### Musikkarriere og Eurovision Song Contest

I 2005 vart Gordienko vokalist i bandet Millennium, og same år kom bandet på tredjeplass i *O melodie pentru Europa* – den moldovske uttakinga til Eurovision Song Contest – med songen «Tablou pe sticlǎ». Like etter vart Millennium invitert til å deltake i Cerbul de Aur 2005, ei internasjonal songtevling i nabolandet Romania.

I 2006 representerte Gordienko Moldova i Eurovision Song Contest saman med Arsenium og Connect-R med songen «Loca» (*galen*). Songen fekk 22 poeng og enda som nummer 20 av 24 i finalen. Same år enda ho på andreplass i den internasjonale musikktevlinga *Slavianski Bazaar* og vart den meste kjende songaren i landet. Året etter vant ho fyrstepremie under *New Wave Competition* i Jurmala og vant seinare gull i vokal-kategorien under World Championships of Performing Arts i Los Angeles. Same året mottok Gordienko utmerkinga *Æresartist av Moldova*.

Trass at ho ikkje hadde nokon DJ-røynsle sjølv, starta Gordienko DJ Star project i 2009. Ho deltok sjølv, og vann førstepris i si eiga tevlinga. Ho slapp debutalbumet *Tima* i 2010 og oppfølgjaralbumet *Cununa de flori* i 2011. I 2015 slapp ho singelen «Summertime» på Fly Records.

Gordienko deltok på ny 29. februar 2020 i *O melodie pentru Europa* den 29. februar 2020, med songen «Prison». Vinnaren av tevlinga får representere landet i Eurovision Song Contest. «Prison» var favoritt hos både juryen og tv-sjåarane, og vann tevlinga. Gordienko skulle dimed ha representert Moldova i Eurovision Song Contest 2020, men tevlinga vart avlyst på grunn av koronaviruspandemien. I staden inviterte den moldovske kringskastaren TRM Gordienko til å representere Moldova i Eurovision Song Contest i 2021.

Tevlingar
---------

* Nasjonal songtevling på den nasjonale radiokanalen Radio Moldova i 2003 – andreplass
* Nasjonal tevling – *Stjerna av Chisinau* i 2003 – fyrstepremie
* Nasjonal tevling – *Miss Teenager* i 2004
* Internasjonal tevling – *Rainbow Star* sin i Jurmala i Latvia i 2003
* Internasjonal tevling – *Sevastopol-Ialta* i Ukraina i 2004 – fyrsteplass
* Internasjonal tevling – *Delfice Game sitt* i 2004 – fyrsteplass
* Internasjonal konkurranse – *Heart of Two Twins* i 2004 – fyrsteplass
* Internasjonal tevling – *Songs of the World* i 2005 – fyrsteplass
* Eurovision Song Contest 2006 – nummer 20 av 24 (med Arsenium)
* Slavianski Bazaar 2006 – andreplass
* New Wave 2007 – fyrsteplass
* Nasjonal tevling *O melodie pentru Europa* 2020 – fyrsteplass

Referansar
----------

1. ↑  Granger, Anthony (20. mars 2020). «Belgium: Hooverphonic Will Compete At Eurovision 2021» (på engelsk). Henta 20. mars 2020.
2. ↑  News, Eurovision (15. juli 2020). «Eurovision Moldova: Natalia Gordienko confirmed for Eurovision 2021 - ESCToday.com» (på engelsk). Henta 23. juli 2020.
3. 1 2  «In the spotlight: Natalia Gordienko» (på engelsk). 15. april 2020. Henta 23. juli 2020.
4. 1 2  «Natalia Gordienko: 10 facts about Moldova's Eurovision 2020 singer» (på engelsk). 27. april 2020. Henta 23. juli 2020.
5. ↑  «INTERVIU Natalia Gordienko, cântăreaţa din Moldova care se afirmă în România: „Îmi place foarte mult politica, poate îmi voi încerca puterile"» (på engelsk). Henta 23. juli 2020.
6. ↑  «Moldova: Natalia Gordienco wins Finala nationala 2020 with "Prison"» (på engelsk). 29. februar 2020. Henta 2. mars 2020.
7. ↑  «🇲🇩 Natalia Gordienko to represent Moldova in Eurovision 2020!» (på engelsk). 29. februar 2020. Henta 23. juli 2020.
8. ↑  Svendsen, Maiken (18. mars 2020). «Eurovision Song Contest avlyst» (på norsk bokmål). Henta 20. mars 2020.
9. ↑  News, Eurovision (15. juli 2020). «Eurovision Moldova: Natalia Gordienko confirmed for Eurovision 2021 - ESCToday.com» (på engelsk). Henta 23. juli 2020.

|  |  |
| --- | --- |
| Autoritetsdata | 
* VIAF
* ISNI
* MusicBrainz (artist)
* Discogs (artist)
* AllMusic (artist)

 |